तराई मधेश लोकतान्त्रिक पार्टीको महाधिवेशन सम्पन्न भइसकेको छ । असार ६ गतेदेखि ८ गतेसम्म नवलपरासीको रामग्राममा भएको महाधिवेशनबाट अध्यक्षमा महन्थ ठाकुर, वरिष्ठ उपाध्यक्षमा ह्रदयश त्रिपाठी, उपाध्यक्षमा बृषेशचन्द्र लाल, कोषाध्यक्षमा अनिता यादव निर्विरोध हुनुभएको छ । उता दलित, आदिवासी जनजातिमा पनि निर्विरोध हुनुभएको छ । तर यो निर्विरोध बनाउनका लागि महन्थ ठाकुरलाई कम्ती पापर बेल्नु परेन । उहाँले झण्डै पार्टी छाडेर हिड्ने मनस्थिति बनाइसक्नु भएको थियो । बेलैमा नेता तथा कार्यकर्ताले साथ नदिएको भए, सायद त्यो दिन ठूलो दुर्घटना हुने थियो ।
